《和赏申氏园海棠》
宋代·吕陶

谁裁锦段碎文章，凭借春工便吐芳。自是多花宜少叶，肯教仙格有凡香。

妆容试酒偏增丽，舞兴迎春拟作狂。使幕县庭虽甲乙，更饶邻圃借馀光。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。